Ettåring kjøpte bil på eBay
Det er nesten 15 år til lille Sorella Stoute kan ta et amerikansk førerkort. Likevel har den 14 måneder gamle jenta gått til innkjøp av en Austin Healey Sprite fra 1962, ved hjelp av pappaens smarttelefon. Faren, Paul Stoute var uvitende om bilkjøpet helt til han fikk en gratulasjonsepost fra eBay- der det sto at han hadde vunnet budrunden på bilen med sitt bud på 225 dollar, cirka 1370 kroner. - Hun bestemte for å åpne eBay-appen og startet å klikke seg rundt. Det ene førte til det andre og nå eier vi en bil, forteller faren med et smil tilKoin. Moren og faren til Sorella fikk først et lite panikkanfall da de skjønte at de var blitt eiere av det gamle kjøretøyet. - Vi lurte på hva vi skulle gjøre, vi har jo egentlig ikke råd til den type ting, sier han. Bilen var alt annet enn kjørbar ved overlevering fra selger. - Bilen kommer med to motorer. De ligger begge i baksetet, sier moren, Christina Stoute tilFox 12. Likevel har familien bestemt seg for å beholde vraket, og pusse den opp til Sorellas 16 års dag. Telefonen har fått en bedre tastelås og også ansiktsgjenkjenning. - Likevel er jeg glad for at hun bestemte seg for Austin-en og ikke en Porsche, sier pappa Paul.
Sorella Stoute (1) i Portland Lekte med pappas smarttelefon og sikret seg en 50 år gammel bil.